Endnu en tøjbutik har været udsat for indbrud. Tyvene gik efter de dyre vinterjakker.

Tøjbutikken Dansk Factory Outlet på Havnegade i Frederikshavn blev natten til onsdag udsat for indbrud. Gerningsmændene knuste en udstillingsrude og nåede at stjæle omkring 15 vinterjakker af mærket Geographical Norway. Der er blevet set to personer løbe fra stedet. De forsvandt på en PGO Hot 50 Scooter. Indbruddet skete kort før klokken 03. Der har den seneste tid været flere indbrud i tøjbutikker i Nordjylland, hvor jakker også er blevet stjålet.